«Յելլը» տղայի կյանքում շատ բան է փոխել. «Երեք կարևոր բան եմ ստացել Պարկից. Նախ սկսել եմ հասկանալ ու գնահատել իմ կարևորությունը: Հասկանո՞ւմ եք, այստեղ ես անչափ կարևոր մարդ եմ բոլոր նրանց համար, ովքեր պետք է թռչեն զիփլայնով, նրանք իրենց կյանքն են ինձ վստահում: Շատ հետաքրքիր զգացողություն է, երբ կարևոր ես քեզ համար անծանոթ մարդու համար: Երկրորդը՝ պատասխատավության զգացումն է, որն այստեղ եռապատկվել, չէ´, քառապատկվել է: Ես միայն ինձ համար չեմ պատասխանատու: Տեսե՞լ եք, թե ինչպես եմ 6 տարեկան երեխային գրկած թռնում ձորի վրայով. Փոքրիկը լիովին վստահում է ինձ, նրա ծնողները ևս: Պատասխատանվությունը այն կարևոր հատկանիշներից է, որն ամբողջ կյանքիս ընթացքում կլինի ինձ հետ: Եվ իհարկե, ադրենալինը, առանց որի ես ինձ չեմ պատկերացնում»: